|  |
| --- |
| **IZVJEŠĆE O PROVEDENOM SAVJETOVANJU SA ZAINTERESIRANOM JAVNOŠĆU** |
| Naziv dokumenta | **Prijedlog uredbe o izmjenama Uredbe o tijelima u Sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, u vezi s ciljem „Ulaganje za rast i radna mjesta“**  |
| Stvaratelj dokumenta, tijelo koje provodi savjetovanje | **Ministarstvo regionalnoga razvoja i fondova Europske unije** |
| Svrha dokumenta | Savjetovanje sa zainteresiranom javnošću provedeno je u svrhu dobivanja povratne informacije o prijedlogu propisa kojim se utvrđuju institucije koje imaju ulogu tijela u Sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda te se razrađuju njihove funkcije, zadaće i odgovornosti. Stoga su na internetskim stranicama Ministarstva regionalnoga razvoja i fondova Europske unije, u rubrici „Otvorena savjetovanja“ objavljeni* Prijedlog uredbe o izmjenama Uredbe o tijelima u Sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, u vezi s ciljem „Ulaganje za rast i radna mjesta“
* Obrazac za dostavu mišljenja na prijedlog propisa.

Zainteresirana javnost je pozvana dostavljati mišljenja na adresu elektronske pošte: nacrtzakona.fondovi@mrrfeu.hr.  |
| Koji su predstavnici zainteresirane javnosti bili uključeni u postupak izrade odnosno u rad stručne radne skupine za izradu nacrta? | Objavom na internetskim stranicama, pozvana je cjelokupna zainteresirana i stručna javnost dati primjedbe, komentare i/ili sugestije, s naznakom interesa, odnosno kategorije i brojnosti korisnika koju podnositelj primjedbe, komentara i/ili sugestije predstavlja, uz navođenje načelnih primjedbi i prijedloga za poboljšanje teksta (ako ih ima), kao i primjedbi na konkretne dijelove i članke teksta s obrazloženjem uz navođenje prijedloga za poboljšanje (ako ih ima). |
| Je li nacrt bio objavljen na internetskim stranicama ili na drugi odgovarajući način?Ako jest, kada je nacrt objavljen, na kojoj internetskoj stranici i koliko je vremena ostavljeno za savjetovanje?Ako nije, zašto? | Da.Dokument je objavljen na internetskim stranicama Ministarstva regionalnoga razvoja i fondova Europske unije, u rubrici „Otvorena savjetovanja“. |
| Internetsko savjetovanje je trajalo od 5. veljače do 20.veljače 2015.  |
| Koji su predstavnici zainteresirane javnosti dostavili svoja očitovanja? | Tijekom razdoblja savjetovanja je zaprimljeno jedno mišljenje.Gospodin Zoran Mičuda (adresa elektroničke pošte: zmicuda55@gmail.com), predstavljajući interese, odnosno kategoriju „Mladi istraživači i poslijedoktorandi“, njih ukupno 5000 korisnika, je 6. veljače 2015. dao sljedeći komentar:„Apeliram da se u sklopu ESF-a i ove godine raspiše natječaj „Istraživačke stipendije za profesionalni razvoj mladih istraživača i poslijedoktoranada“ S obzirom na poražavajuće brojke aktivnosti mladih znanstvenika u odnosu na susjedne zemlje bilo bi katastrofalno da se i dalje ne ulaže u mlade istraživače i poslijedoktorande.Moj prijedlog je da se i ove godine raspiše spomenuti natječaj.“Odgovor predlagatelja Prijedloga uredbe na komentar:Budući da se ovim Prijedlog uredbe razrađuju funkcije, zadaće i odgovornosti pojedinih tijela u Sustavu upravljanja i kontrole, ovisno o specifičnostima Operativnog programa „Konkurentnost i kohezija“ i Operativnog programa „Učinkoviti ljudski potencijali“, a ne određuju se uvjeti i vremenski okvir za raspisivanje poziva za dodjelu bespovratnih sredstava, dani komentar izlazi izvan okvira i sadržaja Prijedloga uredbe. |
| Troškovi provedenog savjetovanja | Nema troškova. |